**GO3 pakalpojuma līguma noteikumi**

Sērijas Nr. Go3-02

1. Pārskats

GO3 ir interneta vidē bāzēts pakalpojums, kas tiek piedāvāts, izmantojot reģistrētas ierīces, kā pakalpojums pēc pieprasījuma vai abonēšanas pakalpojums (“Pakalpojums)”. Pakalpojums nodrošina iespēju skatīties TV seriālus, filmas, sporta pārraides, lineāro TV kanālus, sporta pasākumu tiešraides un ierakstus, un citu saturu dažādās kanālu pakās video formātā, straumējot vai lejupielādējot. Lai iepazītos ar jaunāko informāciju par pieejamajām pakām, aplūkojiet tīmekļa vietni [www.bite.lv](http://www.bite.lv) vai, ja esiet Go3 lietotājs – ielogojoties savā kontā caur www.go3.lv vai GO3 lietotni (aplikāciju)(turpmāk tekstā kopā saukti — “Tīmekļa vietne”).

1. Par Biti

Pakalpojumu nodrošina SIA “BITE Latvija” (“BITE”, “Mēs”, “Mūsu”, “Mums”). SIA “BITE Latvija” (turpmāk tekstā – Bite) ir reģistrēta Latvijas Republikā ar vienoto reģistrācijas numuru 40003742426, juridiskā un korespondences adrese: Uriekstes iela 2a-24, Rīga, LV-1005, Latvija. Bite ir tiesīgā izplatīt GO3 platformā esošo saturu, kura veidotājs ir Igaunijā reģistrētā un BITE Grupā ietilpstošā sabiedrība AS “TV Play Baltics”.

1. Lietošanas noteikumi

Šie GO3 līguma noteikumi (turpmāk arī – “Noteikumi”), kopā ar šeit minētajiem dokumentiem, attiecas uz un ir tiesiski saistoši visiem GO3 Pakalpojuma lietotājiem. Pirms Pakalpojuma izmantošanas, lūdzu, iepazīstieties un apstipriniet šos Noteikumus. Izmantojot Pakalpojumu, Jūs apstiprināt un piekrītat šiem Noteikumiem, un apņematies tos ievērot. Ja Jūs kādā brīdī nepieņemat vai nespējat ievērot šos Noteikumus, Jums nav tiesību izmantot Pakalpojumu. Noteikumi ir pieejami [www.bite.lv](http://www.bite.lv) sadaļā “Jurists lūdza pateikt”, kā arī Jūsu GO3 kontā.

1. Piekļuve Pakalpojumam un tā lietošana

Jūs varat piekļūt Pakalpojumam, reģistrējoties kā GO3 lietotājam un:

* piesakoties ikmēneša abonementam, izvēloties vienu vai vairākas satura pakas un maksājot ikmēneša maksu (“Abonēšanas maksa”) saskaņā ar noteikumiem, kas ir aprakstīti sadaļā “Maksājumi”, līdz brīdim, kad Jūs pārtraucat abonēšanu. Katrs mēnesis, kurā Jūs abonējat Pakalpojumu, maksājot Abonēšanas maksu, tiek saukts par “Abonēšanas periodu”; vai
* veicot vienreizējo maksājumu, lai piekļūtu saturam pēc pieprasījuma, izmantojot “maksā par skatīšanos” pakalpojumu (“Vienreizējs maksājums”).

Lai izmantotu Pakalpojumu, Jums ir:

1. jābūt vismaz 18 gadus vecam, lai reģistrētu kontu;
2. jābūt Latvijas (“Reģions”) iedzīvotājam. Reģistrācijas brīdī un pagarinot līgumu, Bite pārbaudīs Jūsu atrašanās vietu, piekļūstot IP adresei un verificējot Jūsu mobilā tālruņa numuru, nosūtot verifikācijas kodu, kas būs jāievada, lai pabeigtu reģistrāciju;
3. jāizpilda standarta maksātspējas novērtējums;
4. jāapzinās, ka Pakalpojums ir pieejams Reģionā, kurā jūs dzīvojat, kā arī citās ES un EEZ valstīs, atrodoties īslaicīgā ceļojumā. Sīkāka informācija par satura pieejamību ir aprakstīta šajos Noteikumos. Bite neuzņemas atbildību par potenciālajiem izdevumiem, tiesību aktu pārkāpumiem vai jebkādu citu atbildību, tostarp par saistībām, ko Jūs esat uzņēmušies, lietojot vai mēģinot lietot Pakalpojumu ārpus Reģiona un ES, EEZ valstīm;
5. jāizmanto Pakalpojums tikai personīgiem un privātiem mērķiem, nevis komerciālām un publiskām vajadzībām;
6. jāpārbauda, vai jums ir piekļuve atbilstošam mobilajam tīklam un/vai platjoslas savienojumam;
7. jānodrošina, ka jebkura iekārta, kuru jūs izmantojat Pakalpojuma saņemšanai un kas tiks reģistrēta, ir minēta Tīmekļa vietnē, sadaļā www.Go3.lv/faq;
8. aizliegts lietot Pakalpojumu prettiesiskiem vai neatbilstošiem mērķiem, t.sk., pieļaujot šādu rīcību no citu personu puses.

Jūs varēsiet reģistrēties Pakalpojumam, ja esat fiziska persona un Jums ir aktīvs Bites mobilais numurs.

1. Iekārtas, sistēma un savienojums

Jūsu iespēja izmantot Pakalpojumu ir atkarīga no atbilstošu iekārtu, sistēmas un savienojuma izmantošanas. Pirms Pakalpojuma abonēšanas pārliecinieties, ka Jūsu rīcībā ir nepieciešamās iekārtas, sistēma un savienojums Pakalpojuma izmantošanai Jūsu iecerētajā veidā. Atkarībā no izvēlētās Pakalpojuma pakas, jūs varat piekļūt saturam, izmantojot saderīgas ierīces, piemēram, televizoru, datoru vai citas ierīces, vai arī izmantot GO3 vai Bites piedāvātās specializētās iekārtas (*Android-box*).

Tīmekļa vietnē ir norādītas [minimālās sistēmas prasības](https://translate.googleusercontent.com/translate_c?anno=2&depth=1&hl=sv&rurl=translate.google.com&sl=sv&tl=en&u=http://viaplay.se/requirements&usg=ALkJrhi3RK_4kmQqbPlJ9jNdRUfvAm9inw), tomēr šo prasību izpilde negarantē, ka Jūs vienmēr varēsiet sekmīgi izmantot Pakalpojumu. Tīmekļa vietnē www.go3.lv/faq ir pieejama informācija par platformām, kas var tikt izmantotas, lai skatītos Pakalpojumu.

Bite patur tiesības periodiski noteikt ierīces, kas var tikt izmantotas, lai piekļūtu Pakalpojumam. Jums ir tiesības reģistrēties un lietot Pakalpojumu ne vairāk kā piecās (5) ierīcēs, kas atbalsta GO3 pakalpojumu (atbalstīto platformu aktuālais saraksts ir pieejams Tīmekļa vietnē www.go3.lv/faq. Jums ir tiesības nomainīt ne vairāk kā divdesmit (20) reģistrētās ierīces viena (1) mēneša laikā. Aktuālais izmantojamo ierīču saraksts ir pieejams Tīmekļa vietnē, izvēlnē Mans konts, sadaļā “Manas ierīces”. Bite neuzņemas atbildību par citu personu ražotajām, pārdotajām vai lietotajām ierīcēm, un Bite negarantē to darbības nepārtrauktību vai savietojamību Pakalpojuma izmantošanas mērķim.

Vienlaikus Jūs varat straumēt saturu uz ne vairāk kā divām (2) reģistrētajām ierīcēm. Ja izmantojat specializētu aprīkojumu, proti, *Android-box*, kas iegūts no Bites, katra ierīce nodrošina vienu papildu straumējumu vienlaicīgai skatīšanai.

Jūs apzināties, ka piekļuvi Pakalpojumam var ietekmēt interneta vai cita tīkla pārslodze, ISP, elektronikas, datortehnikas vai komunikāciju problēmas vai kļūmes un ka Bite neuzņemas nekādu atbildību par nespēju izmantot Pakalpojumu šādas pārslodzes, problēmu vai kļūmes dēļ.

1. Paroles drošība

Reģistrācijas procesā Jums ir jānorāda e-pasta adrese un parole. Parole ir konfidenciāla informācija, un Jums nav tiesību izpaust šo informāciju trešajām personām. Bite patur tiesības jebkurā brīdī, iesniedzot atbilstošu paziņojumu, pieprasīt Jums veikt paroles nomaiņu. Jūs esat informēts, ka šāda nomaiņa var īslaicīgi apturēt Jūsu piekļuvi Pakalpojumam.

Gadījumā, ja Jums rodas aizdomas, ka Jūsu reģistrācijas e-pasta adresi un/vai paroli lieto cita persona, lūdzu, nekavējoties veiciet paroles nomaiņu savā GO3 kontā. Ja redzat vajadzību, varat sazināties ar Biti, nosūtot ziņojumu uz info@bite.lv un/ vai zvanot uz Bites Klientu apkalpošanas centru pa telefonu 1601. Gadījumā, ja Bitei ir pamats uzskatīt, ka Jūsu e-pasta adrese un/vai parole ir nonākuši kādas trešās personas rīcībā vai tiek izmantoti ļaunprātīgi, Bite patur tiesības nekavējoties pārtraukt Pakalpojuma nodrošināšanu un/vai padarīt to nepieejamu Jums vai citādi nepieļaut turpmāku neautorizētu lietošanu.

1. Satura pārnesamība

Jūs varat īslaicīgi lietot Pakalpojumu, atrodoties kādā citā ES vai EEZ valstī. Tomēr Bite negarantē Pakalpojuma kvalitāti, kas ir atkarīga no trešajām personām (piemēram, interneta pakalpojumu sniedzēji utt.).

Ja Pakalpojuma sniegšanas laikā Bitei rodas pamatotas šaubas par Jūsu mītnes valsti un Bitei rodas aizdomas par mītnes valsts neatbilstību reģistrācijas pieteikumā norādītajam Reģionam, Bite patur tiesības veikt atkārtotu mītnes valsts pārbaudi. Gadījumā, ja Jūs nevarat verificēt mītnes valsti, Bite patur tiesības pārtraukt piekļuvi Pakalpojumam laikā, kamēr Jūs atrodaties ārvalstīs.

Jums nav tiesību piekļūt Pakalpojumam un to lietot, atrodoties valstīs, kas nav ES vai EEZ dalībvalstis.

1. Nepilngadīgas personas

Pakalpojums var ietvert materiālus, kas nav tieši piemēroti nepilngadīgām personām un kas var tikt uzskatīti par vardarbīga satura materiāliem. GO3 Pakalpojuma lietotājs uzņemas pilnu atbildību par sava GO3 konta izmantošanu un nodošanu nepilngadīgajiem.

Gadījumā, ja Jūs vēlaties ierobežot nepilngadīgu personu piekļuvi Pakalpojuma saturam, Jūs varat aktivizēt ierobežotas piekļuves režīmu, kas ir pieejams saitē “Vecāku kontrole” (*Parental Control)*, izmantojot izvēlni https://go3.lv/subscriber/my-account#pin. Pakalpojums nav paredzēts lietošanai bērniem bez vecāku vai aizbildņu ziņas, uzraudzības un atļaujas. Ja esat aktivizējuši ierobežotas piekļuves režīmu, neatklājiet bērniem četrciparu PIN kodu.

1. Izmaksu kontrole un kredītlimits

Kredītlimits ir Bites noteikts Pakalpojumu izmantošanas apmērs, kas izteikts naudā un ir attiecināms uz kalendāro mēnesi. Bite informē Abonentu par kredītlimita sasniegšanu 80% un 100% apmērā, nosūtot e-pastu uz Abonenta reģistrācijas e-pasta adresi. Šādā gadījumā pēc Bite ieskatiem var tikt liegta iespēja saņemt pakalpojumus. Kredītlimitā tiek ieskaitīta summa par papildus pasūtītajām filmām (Filmu noma), bet netiek ieskatīta TV pakas Abonēšanas maksa. Ja Abonentam Pakalpojumu sniegšana tika pārtraukta sakarā ar sasniegtu kredītlimitu, Pakalpojumu sniegšana tiek atjaunota nākamā kalendārā mēneša pirmajā datumā. Ja Abonents ir laikus samaksājis 3 (trīs) Bites rēķinus, kredītlimitu var palielināt pēc Abonenta pieprasījuma un Bites izvērtējuma. Ja Abonents vēlas patstāvīgi kontrolēt savas izmaksas, tam ir iespēja pieslēgt papildu pakalpojumu – Izmaksu kontroli. Tas ir Abonenta noteiktais Pakalpojumu izmantošanas limits, kas izteikts naudā. Sasniedzot limitu, atkarībā no Abonenta skaidri izteiktām vēlmēm, Bite vai nu ierobežo piekļuvi pakalpojumiem, vai nu informē Abonentu par limita sasniegšanu ar īsziņas palīdzību. Vairāk par minētā pakalpojuma noteikumiem www.bite.lv, pa tālruni 1601 vai jebkurā Bites salonā visā Latvijā. Norādām, ka attiecībā uz TV Pakalpojumiem Bites Mobilo sakaru līgumā ietvaros pieslēgtā Izmaksu kontrole nav attiecināma.

1. E – pasta adrese

Lūdzu, norādiet Bitei pareizu informāciju par savu mobilo numuru un e-pasta adresi, jo visa svarīga informācija par Pakalpojumu, kā arī par Pakalpojumu izmaiņām, to cenu, saturu, tehniskajām prasībām un cita noderīga informācija tiks sūtīta uz tiem kontaktiem, kas tika norādīti reģistrācijas laikā. Ja Jūsu e-pasta adrese vai kontakttālrunis ir mainīts, lūdzu, nekavējoties atjaunojiet profila informāciju Tīmekļa vietnē.. Bite patur tiesības uzskatīt, ka pēdējā Jūsu reģistrētā kontaktinformācija ir uzskatāma par pareizo lietotāja kontaktinformāciju. Lai sūtītu svarīgus paziņojumus, Bite ir tiesīga izmantot arī to kontaktinformāciju, kas ir norādīta spēkā esošajā līgumā par Mobilo sakaru pakalpojumiem.

1. Norēķini

Informācija par Jūsu pirkumiem ir pieejama Tīmekļa vietnē sadaļā https://go3.lv/subscriber/my-orders. Abonēšanas maksa tiks iekļauta Bites ikmēneša pakalpojumu rēķinā katra Abonēšanas perioda beigās, un kas tiek piestādīta Bites Abonentam, proti, personai, kurai ir noslēgts līgums par Mobilo sakaru pakalpojumiem.

Vienreizējie maksājumi (piem., Filmu noma) tiks iekļauti Bites Abonenta ikmēneša rēķinā..

Rēķins par sniegtajiem pakalpojumiem tiks izrakstīts vienreiz mēnesī par iepriekšējo mēnesi, ņemot vērā Pakalpojuma izmantošanu no Pakalpojuma izmantošanas mēneša sākuma līdz tā beigām.

Rēķins par sniegtajiem pakalpojumiem ir pieejams Abonentam pašapkalpošanas portālā Manabite vismaz 7 (septiņas) dienas pirms rēķina apmaksas termiņa. Abonentam ir iespējas pasūtīt Papildpakalpojumu – saņemt rēķinu pa pastu vai citā Bites apstiprinātajā rēķinu piegādes veidā (piem., izmantojot internetbanku, rekini.lv portālu utt.). Šajā gadījumā Bitei ir tiesības pieprasīt papildmaksu par šo Papildpakalpojumu. Ikmēneša rēķins ir jāapmaksā līdz tajā norādītajam rēķina apmaksas termiņam. Ja rēķins netiek apmaksāts norādītajā termiņā, vai ja rēķins tiek apmaksāts daļēji (piem., par daļu no Bites sniegtajiem pakalpojumiem), Bitei ir tiesības pieprasīt līgumsodu 0,5% apmērā no nesamaksātās summas par katru nokavējuma dienu.

Rēķinā tiks uzrādīti visi pakalpojumi, kurus Abonents saņem no Bites (ieskaitot balss, interneta u.c. abonētos pakalpojumus un papildpakalpojumus), kā arī informāciju par nomaksas ierīču ikmēneša maksājumiem. Ja rēķins netiks pilnībā vai daļēji apmaksāts, Bitei ir tiesības pārtraukt pilnīgi visu pakalpojumu sniegšanu (t.sk., balss pakalpojumus, interneta pakalpojumus, TV pakalpojumus u.c.) līdz rēķina apmaksai. Ja nokavētā rēķina apmaksa tiek veikta 30 dienu laikā, skaitot no rēķina samaksas termiņa, visi Abonenta pakalpojumi tiks atjaunoti automātiski. Jā rēķinu apmaksa tiek veikta vēlāk (bet ne ilgāk kā 60 dienu laikā no rēķina apmaksas termiņa), Abonentam ir jāsazinās ar Biti, lai atjaunotu pakalpojumu darbību. Ja Abonents neapmaksā rēķinu vismaz 60 dienu laikā no rēķina samaksas brīža vai nesazinās ar Biti iepriekš norādītajos gadījumos, Bitei ir tiesības izbeigt visus spēkā esošus līgumus ar Abonentu (t.sk., balss pakalpojumu, interneta pakalpojumu u.c.), kā arī nomaksas līgumu esamības gadījumā Abonentam iestāsies pienākums izmaksāt nomaksā paņemto ierīču atlikušo vērtību atbilstoši Nomaksas līguma noteikumiem.

1. Maksājumi un izmaiņas pakalpojumu pakās

Maksājumi tiek noteikti, balstoties uz spēkā esošo cenrādi. Maksa par Pakalpojumiem tiek piestādīta caur Bites ikmēneša rēķiniem. Pakalpojumu Abonēšanas periods ir 30 dienas. Visas cenas ir pieejamas Tīmekļa vietnē un var tikt grozītas, par ko Bite apņemas iepriekš informēt šajos Noteikumos paredzētajā kārtībā. Bite nekompensē un nepiešķir atlaides par neizmantotu vai daļēji izmantotu Pakalpojumu, ja vien Pakalpojums nav bijis nepieejams Go3 platformas tehniskās kļūmes dēļ, kā arī citos gadījumos, kas ir noteikti šajos Noteikumos.

Jums ir tiesības mainīt pakalpojumu paku Abonēšanas periodā, pieslēdzot satura ziņā lielāku vai mazāku TV paku. Lai mainītu pakalpojumu paku, dodieties uz sadaļu Mans Konts Tīmekļa vietnē, dodoties uz Bites salonu vai zvanot uz Bites Klientu apkalpošanas centru pa telefonu 1601. Ja izvēlētā pakalpojumu paka ir satura ziņā lielāka paka, jaunā paka Jums būs pieejama uzreiz, un maksa par jaunu TV paku tiks aprēķināta proporcionāli atlikušajam laikam līdz Abonēšanas perioda beigām. Atslēgtās TV pakas maksa arī tiks aprēķināta proporcionāli izmantotajam periodam. Abonēšanas maksa par jaunpieslēgto paku pilnā apmērā stāsties spēkā no nākamā Abonēšanas perioda.

Ja Abonēšanas perioda laikā Jūs maināt Pakalpojumu, atslēdzot kādu no esošās TV pakas daļām, tiks uzskatīts, ka tiek pieslēgta satura ziņā mazāka paka. Šajā gadījumā TV paka nomainīsies un maksa par jaunu TV paku iestāsies zemāk aprakstītajā veidā:

* Pēc 30 (trīsdesmit) dienām no brīža, kad ierosinājāt TV pakas maiņu uz satura ziņā mazāku, ja esošā TV paka ir aktīva mazāk kā 30 dienas no pieslēgšanas brīža;
* Nākamā kalendārā mēneša pirmajā datumā, ja esošā TV paka ir aktīva ilgāk par 30 dienām.

Ja Pakalpojums tiek atslēgts Go3 tīmekļa vietnē pirms Abonēšanas perioda beigām, Abonēšanas maksa netiek proporcionāli samazināta, taču Pakalpojuma lietotājam tiek nodrošināta iespēja izmantot Pakalpojumu līdz Abonēšanas perioda beigām.

Pakalpojumu var atslēgt Tīmekļa vietnē sadaļā “Mans konts”, klātienē jebkurā Bites salonā vai attālināti, sazinoties ar Bites Klientu apkalpošanas centru pa telefonu 1601 un nosūtot pašrocīgi var ar drošu elektronisko parakstu parakstītu iesniegumu par Pakalpojuma atslēgšanu uz e-pasta adresi info@bite.lv.

1. Izmaiņas Maksājumos

Bite Jūs informēs par jebkādām izmaiņām Maksājumos un to apmēros vismaz (1) vienu mēnesi pirms to spēkā stāšanās, nosūtot paziņojumu elektroniski uz e-pastu un/ vai nosūtot SMS uz norādīto kontakttelefona numuru, un/ vai publicējot izmaiņas Tīmekļa vietnē, un/ vai informējot par izmaiņām ikmēneša rēķinā. Bite patur tiesības ieviest izmaiņas Maksājumos, paredzot īsāku informēšanas periodu, ja Bites izmaksas, kas ir saistītas ar Pakalpojuma nodrošināšanu, ir balstītas uz izmaiņām normatīvajos aktos.

Ja Jūs nepiekrītat plānotajām izmaiņām, Jums ir tiesības izbeigt Pakalpojumu bez līgumsoda viena mēneša laikā no informācijas saņemšanas brīža, ja šīs izmaiņas ir Jums nelabvēlīgas, izņemot gadījumus, kad izmaiņas ir balstītas uz grozījumiem normatīvajos aktos. Šajā gadījumā Jums ir pienākums par savu lēmumu rakstveidā informēt Biti vismaz 5 dienas pirms attiecīgo izmaiņu spēkā stāšanās dienas. Pakalpojuma izbeigšana neatbrīvo no pienākuma izmaksāt nomaksas ierīces.

Iepriekš aprakstītās izmaiņas Maksājumos ietver arī jaunu papildu maksājumu ieviešanu.

1. Pakalpojumu bezmaksas izmēģināšana

Atsevišķos gadījumos Bite var piedāvāt jauniem lietotājiem izmēģināt konkrētas pakalpojumu pakas (“Piedāvājums”) bez maksas. Tiek pieņemts, ka izmēģinājuma periods sākas no brīža, kad Bite nosūta apstiprinājuma e-pastu uz GO3 lietotāja norādīto reģistrācijas e-pastu ar tālākām reģistrācijas pabeigšanas instrukcijām. Bezmaksas Pakalpojuma izmēģinājumu var izmantot tikai vienu reizi.

Ja Jūs jau izmantojāt bezmaksas izmēģinājumu, pirmo reizi reģistrējoties Pakalpojumam, maksa par Pakalpojumu tiks aprēķināta no reģistrācijas brīža (t.i., no brīža, kad Bite nosūta Jums reģistrācijas e-pastu).

Jūs varat uzsākt Pakalpojuma lietošanu pēc tā apstiprināšanas un pēc Jūsu konta datu apstiprināšanas Tīmekļa vietnē vai Aplikācijā.

Pirms Pakalpojuma bezmaksas izmēģinājuma perioda beigām, Abonents un Pakalpojuma lietotājs saņems paziņojumu uz BITE elektronisko sakaru pakalpojuma līgumā vai Go3 pakalpojuma līgumā norādīto klienta kontakttelefona numuru un/ vai e-pastu. Ja pēc šīs īsziņas saņemšanas un pēc izmēģinājuma perioda beigām Pakalpojuma izmantošana tiek turpināta, Abonentam tiks aprēķināta maksa par izvēlēto TV paku saskaņā ar Tīmekļa vietnē norādītajām cenām. Ja Pakalpojuma līgums tiek izbeigts pirms izmēģinājuma perioda beigām, maksa par TV paku netiks piestādīta (GO3 lietotājam ir jāatslēdz Pakalpojums bezmaksas izmēģinājuma perioda pēdējā dienā).

Lai atteiktos no Pakalpojuma izmantošanas, dodieties uz sadaļu Mans Konts Tīmekļa vietnē www.go3.lv.

Pēc atkāpšanās vai Pakalpojuma izmēģinājuma izmantošanas pārtraukšanas, izmēģinājuma perioda atjaunošana vai atkārtotā izmantošana nav iespējama.

Ja Jūs atsakāties no Pakalpojuma izmēģinājuma perioda laikā, no Jums netiks iekasētas nekādas maksas, izņemot, ja esat veicis pasūtījumu papildpakalpojumu sadaļā “Filmu noma”. Ja izmēģinājuma perioda laikā Jūs veicāt TV pakas maiņu, izmēģinājuma periods automātiski izbeidzas, un Jums vairs nebūs tiesību izmantot to vēlreiz nākotnē.

Bite var izteikt speciālus piedāvājumus Pakalpojumu izmantošanai, piemērojot papildu specifiskus noteikumus un nosacījumus.

1. Pakalpojuma izmaiņas

Bite nodrošinās Jums Pakalpojumu, pamatojoties uz Jūsu izdarīto TV pakas izvēli. Minimālais Pakalpojuma lietošanas termiņš ir 30 dienas no pieslēgšanas brīža, izņemot, ja papildpakalpojumu vai citu speciālo pakalpojumu noteikumi nosaka citādi. Jums ir iespējas iegādāties TV pakas ar tematisko/ speciālo saturu.

Jums ir iespēja pasūtīt saturu pēc pieprasījuma. Minētais saturs būs Jums pieejams pasūtīšanas laikā norādītajā periodā. Jūs varēsiet piekļūt pakalpojumam, izmantojot PIN kodu, kas tiks Jums nodrošināts pēc pakalpojuma pasūtīšanas.

Ņemot vērā Pakalpojuma būtību, Bite nespēj Jums garantēt konkrētu saturu konkrētā periodā. Saturs pastāvīgi mainās, balstoties uz intelektuālā īpašuma apsvērumiem un uzņemtajām līgumsaistībām, un ievērojot nepārtrauktos centienus ieviest satura uzlabojumus. Bite patur tiesības vienpusēji, ievērojot autortiesību aizsardzības apsvērumus, uzņemtās līgumsaistības, kompetentu iestāžu lēmumus, izmaiņas tiesību aktos, komerciālus apsvērumus u.c., ieviest izmaiņas, kas skar Jūsu abonēto pakalpojumu saturu, nosūtot par to paziņojumu uz e-pastu, vai SMS, vai ikmēneša rēķinā, vai publicējot informāciju par izmaiņām Tīmekļa vietnē vismaz vienu mēnesi pirms šādu izmaiņu ieviešanas. Šādas izmaiņas stājas spēkā paziņojumā norādītajā dienā, taču ne ātrāk kā viena (1) mēneša laikā pēc paziņojuma nosūtīšanas vai publicēšanas. Izmaiņas var tikt ieviestas arī īsākā laika posmā, ja šādu izmaiņu pamatā ir potenciāls noziedzīgs nodarījumus, iestādes lēmums, tiesību aktu grozījumi vai pielīdzināmi nepārvaramas varas apstākļi. Ja izmaiņas pasliktina Jūsu situāciju, Jūs varat vienpusēji atkāpties no Līguma, ar nosacījumu, ka vismaz 5 (piecas) dienas pirms izmaiņu stāšanās spēkā Bite saņems no Jums attiecīgu paziņojumu.

Tā kā Bites politika paredz pastāvīgu Pakalpojuma uzlabošanu, satura izmaiņas un atjauninājumi (TV seriālu, filmu vai sporta pasākumu izslēgšana un pievienošana) un Tīmekļa vietnes vizuālās izmaiņas nav uzskatāmas par izmaiņām šīs Sadaļas izpratnē.

1. Automātiska abonementa pagarināšana

Gadījumā, ja Jūs esat abonējis pakalpojumu paku, Jūsu abonements tiks automātiski pagarināts katru mēnesi pēc Abonēšanas perioda vai Līgumā norādītā saistību perioda beigām, un Bite turpinās piestādīt ikmēneša rēķinu par Pakalpojumiem līdz Jūs tos atslēgsiet.

1. Izbeigšana no Jūsu puses

Lai izbeigtu abonēšanu, dodieties uz pakalpojuma sadaļu Mans Konts Tīmekļa vietnē. Jūsu ierosināta abonēšanas izbeigšana stājas spēkā:

pēc Abonēšanas perioda beigām (bet ne vēlāk kā piecas (5) darba dienas pirms Abonēšanas perioda beigām), kurā Jūs informējat Biti par vēlmi pārtraukt abonēšanu; or

pēc sadaļās “Pakalpojums un Pakalpojuma izmaiņas”, “Maksājumu izmaiņas” vai “Grozījumi”, noteiktā paziņojuma par izbeigšanu iesniegšanas termiņa, ja Jūs esat iesnieguši attiecīgu paziņojumu par abonēšanas izbeigšanu saskaņā ar minētajiem punktiem.

Kā Jūs varat izbeigt līgumu par Pakalpojumiem:

Go3 Tīmekļa vietnē;

Bites Klientu apkalpošanas salonos;

zvanot uz Bites Klientu apkalpošanas centru pa telefonu 1601.

Gadījumā, ja Jums kā jaunam lietotājam ir piešķirta piekļuve Pakalpojuma bezmaksas izmantošanai un Jūs vēlaties atteikties no Piedāvājuma vai pārtraukt tā izmantošanu, rīkojieties atbilstoši sadaļas “Pakalpojuma bezmaksas izmēģināšana” noteikumiem.

Ja Pakalpojums tiek izbeigts Go3 tīmekļa vietnē pirms Abonēšanas perioda beigām, vai ja Jūs lietojat Pakalpojumu īsāku par 30 (trīsdesmit) dienām laika periodu, Pakalpojuma maksa netiek samazināta proporcionāli, taču Jums ir tiesības lietot Pakalpojumu līdz attiecīgā perioda beigām, par kuru abonēšanas maksa tiek pieprasīta.

Ja Pakalpojums tiek izbeigts, vēršoties pie BITE klātienē kādā no Bites Klientu apkalpošanas saloniem vai sazinoties ar Bites Klientu apkalpošanas centru, Pakalpojuma līgums tiek izbeigts 5 (piecu) darbdienu laikā pēc Jūsu iesnieguma par Pakalpojuma sniegšanas izbeigšanu saņemšanas. Šādā gadījumā maksa par Pakalpojumu tiek aprēķināta proporcionāli attiecīgajam Abonēšanas periodam un Pakalpojums sniegšana tiek izbeigta brīdi, kad starp Jums un Bite tiek izbeigts līgums par Pakalpojumu.

1. Izbeigšana no Bites puses

Bite patur tiesības jebkurā brīdī pārtraukt Pakalpojuma sniegšanu, par to vienu mēnesi iepriekš Jūs brīdinot, vai apturēt piekļuvi Pakalpojumam līdz turpmākam paziņojumam. Gadījumā, ja Līgums tiek izbeigts pēc Bites iniciatīvas, Bite Jums nodrošinās:

* piekļuvi Pakalpojumam atlikušajā Abonēšanas periodā, ar nosacījumu, ka Jūsu abonements netiks pagarināts; un/vai
* atlikušajā Pakalpojuma spēkā esamības termiņā piekļuvi atsevišķam(-iem) Pakalpojumam(-iem), kuru(s) Jūs esat iegādājušies, veicot Vienreizējo maksājumu.

Ja tiek konstatēts(-a):

* neautorizēta Pakalpojuma lietošana vai aizdomas par neautorizētu lietošanu;
* GO3 līguma noteikumu pārkāpumi;
* Maksājumu kavējums;

Bitei ir tiesības nekavējoties izbeigt Pakalpojumu, un Jums ir pienākums nekavējoties veikt atlikušās Abonēšanas maksa(s) samaksu, pamatojoties uz ikmēneša rēķinu.

1. Atteikuma tiesības

Jums kā patērētājam Patērētāju tiesību aizsardzības likuma izpratnē ir tiesības izmantot atteikuma tiesības un normatīvajos aktos noteiktā termiņā vienpusēji atkāpties no distancē noslēgta Līguma.

Noteikumi, kas ir piemērojami distances līgumiem, kā arī no tiem izrietošās patērētāju tiesības (t.sk. atteikuma tiesības un atteikuma tiesību veidlapa) ir aprakstītas Bites mājaslapā www.bite.lv sadaļā Jurists lūdza pateikt.

1. Sūdzības

Gadījumā, ja Jūs konstatējat Pakalpojuma darbības defektus, kas nav atkarīgi no Jūsu rīcības, Jums ir tiesības pieprasīt šādu defektu novēršanu. Lai nezaudētu tiesības iesniegt sūdzību, lūdzu sazinieties ar Bites Klientu apkalpošanas centru pa telefonu, e-pastu, čatu vai pa pastu saprātīgā termiņā pēc šāda defekta konstatēšanas vai iespējamās konstatēšanas, norādot savu pamatojumu konstatētajam Pakalpojuma defektam. Paziņojumi, kas tiek iesniegti divu (2) nedēļu laikā pēc defekta konstatēšanas, tiks uzskatīti par iesniegtiem savlaicīgi. Jūsu iesniegtā sūdzība tiks izskatīta pēc iespējas īsākā termiņā, bet ne vēlāk kā četrpadsmit (14) kalendāra dienu laikā. Gadījumā, ja sūdzība tiks uzskatīta par pamatotu, Bite segs defekta novēršanas izmaksas.

 Šie Noteikumi neierobežo likumā noteikto patērētāja tiesību aizsardzību, ieskaitot Jūsu tiesības vērsties tiesā. Jebkādi strīdi var tikt iesniegti izšķiršanai tiešsaistē, Eiropas Komisijas strīdu izšķiršanas tiešsaistes platformā, kā arī Latvijas Republikas Patērētāju tiesību aizsardzības centrā (Brīvības iela 55, Rīga, LV-1010; www.ptac.gov.lv).

1. Atbalsts

Ja Jums ir nepieciešama palīdzība, lietojot Pakalpojumus, Jums ir ierosinājumi vai sūdzības, lūdzam sazināties ar Biti elektroniski: info@bite.lv vai zvanot uz Bites Klientu apkalpošanas centru pa tālruni 1601.

1. Intelektuālā īpašuma tiesības

Pakalpojuma saturu aizsargā Latvijas un starptautiskie autortiesību likumi. Visas autortiesības un citas intelektuālā īpašuma tiesības uz materiālu vai saturu, kas ietilpst Pakalpojumā, pieder AS TV Play Baltics un Bite tos izmanto uz licences pamata. Bite Jums piešķir neekskluzīvas, nenododamas un ierobežotas tiesības Pakalpojumu izmantošanai Jūsu personīgajām un privātajām vajadzībām (nevis komerciāliem mērķiem) ar nosacījumu, ka Jūs:

1. nekopējat, nepublicējat, nereproducējat, neiznomājat, nepublicējat, netranslējat, nesūtat un nepubliskojat Pakalpojuma saturu un nepiešķirat nevienai personai augšminētās tiesības;
2. nelejuplādējat, nepārsūtat un nekopīgojat Pakalpojuma saturu, nepiekļūstat saturam no iekārtas, kuru Jūs neesat reģistrējis, neiekasējat naudu par Pakalpojuma skatīšanos;
3. neapejat, nemodificējat, nedzēšat, neatvasināt struktūru, nerekonstruējat, neradāt atvasinātus produktus, neizjaucat, nemodificējat Pakalpojumu un citā veidā nemanipulējat ar drošības funkciju vai šifrēšanu vai citu tehnoloģiju vai programmatūru, kas ir Pakalpojuma daļa.

Jums nekādā gadījumā netiek piešķirtas vai nodotas īpašumtiesības vai citas tiesības uz Pakalpojumu vai tā saturu.

Intelektuālā īpašuma tiesību pārkāpums ir uzskatāms par būtisku šo Noteikumu pārkāpumu, kas dod Bitei tiesības nekavējoties pārtraukt Pakalpojuma sniegšanu un/vai liegt jums piekļuves tiesības Pakalpojumam vai citādi nepieļaut šādu nesankcionētu darbību turpināšanu. Bitei ir tiesības piemērot līgumsodu 1000 EUR apmērā par katru pārkāpumu un pieprasīt līgumsodā neietverto zaudējumu kompensēšanu.

1. Drošība

Jums nav tiesību īstenot jebkādus pasākumus, kas ir saistīti ar centieniem apiet Bites un/vai GO3 drošības sistēmu vai testēt Pakalpojuma drošību.

Jums nav tiesību lietot Pakalpojumu veidā, kas var izraisīt Pakalpojuma bojājumu, padarīt to neizmantojamu, pārslogot vai ietekmēt (pasliktināt) tā lietošanu vai traucēt citiem lietotājiem lietot Pakalpojumu. Augšminētais ietver materiālu nosūtīšanu, kas satur datorvīrusus vai citus datu kodus, failus vai programmas, kas izveidotas, lai bojātu, apturētu, iznīcinātu vai ierobežotu ar Pakalpojuma tieši vai netieši saistītas programmatūras, aparatūras vai iekārtas funkcionalitāti.

Jums nav tiesību veikt pasākumus ar mērķi iegūt neautorizētu piekļuvi datu sistēmai, tīklam, saturam vai informācijai, kas ir Tīmekļa vietnes, Pakalpojuma vai sistēmas, uz ko balstās Pakalpojums, daļa. Jums nav tiesību īstenot pasākumus ar mērķi iegūt piekļuvi materiāliem un informācijai, kas apzināti nav pieejama vai kurai nav iespējams piekļūt, izmantojot Pakalpojumu.

Šo noteikumu pārkāpums ir uzskatāms par būtisku GO3 līguma noteikumu pārkāpumu, kas dod Bitei tiesības nekavējoties pārtraukt Pakalpojuma sniegšanu un/vai liegt Jums piekļuves tiesības Pakalpojumam, vai citādi nepieļaut šādas turpmākas neautorizētas darbības. Bitei ir tiesības piemērot līgumsodu 1000 EUR apmērā par katru pārkāpumu un pieprasīt līgumsodā neietverto zaudējumu kompensēšanu.

1. Atbildība

Pakalpojums tiek piedāvāts “statusā, kādā tas ir” un “ņemot vērā pieejamību”, un Bite nesniedz nekādas garantijas vai solījumus attiecībā uz satura, informācijas, Pakalpojuma vai cita Pakalpojumā ietvertā vai piekļūstamā materiāla pareizību vai pilnīgumu. Bite nesniedz jebkādas tiešas vai netiešas garantijas vai apsolījumus attiecībā uz Pakalpojuma funkcionalitāti, pieejamību, kvalitāti, izmantošanu vai drošību.

Bite, Bites saistītās sabiedrības, amatpersonas, valdes locekļi, darbinieki, licenciāti vai trešās puses nekādos apstākļos nevar tikt sauktas pie atbildības par jebkādiem tiešiem vai netiešiem, pagaidu vai specifiskiem vai izrietošiem zaudējumiem, kas rodas no Pakalpojuma vai kāda trešās puses pakalpojuma, kas ir pieejams, izmantojot Tīmekļa vietni vai Pakalpojumu, izmantošanas vai izmantošanas neiespējamības.

Bitei ir tiesības pieprasīt līgumsodu 3000 EUR apmērā un zaudējumu kompensāciju, kas nav ietverta soda naudā par katru gadījumu, kad Jūs lietojat Pakalpojumu ne privātajām vajadzībām vai vairāk nekā vienā mājsaimniecībā; Jūs ļaujat trešajām pusēm izmantot Pakalpojumu vai tehnisko aprīkojumu; Jūs izmantojat vai atļaujat iekārtas vai Pakalpojuma izmantošanu veidos, kas pieļauj dublēšanu, nesaskaņotu lietošanas paplašināšanu, dekodēšanu, kopēšanu vai Pakalpojuma vai iekārtas maiņu.

1. Atlīdzināšanas pienākums

Jūs apņematies neiesaistīt Biti, Bites meitas sabiedrības un saistītās sabiedrības, valdes locekļus, amatpersonas, pārstāvjus, darbuzņēmējus, partnerus un darbiniekus pienākumā atlīdzināt jebkādus zaudējumus, izdevumus, prasības, izmaksas, tostarp juridiskās izmaksas, kas rodas no vai saistībā ar Jūsu pieļautiem šo Noteikumu, piemērojamo normatīvo aktu un trešo personu tiesību pārkāpumiem.

1. Datu aizsardzība un Privātuma politika

Informācija par Jums un Jūsu personas dati tiks apstrādāti saskaņā ar Bites Privātuma politiku, kā arī GO3 Tīmekļa vietnes Sīkdatņu izmantošanas politiku, ar kurām Jums ir pienākums iepazīties Tīmekļa vietnē [www.Go3.lv](http://www.Go3.lv) un [www.bite.lv](http://www.bite.lv).

Personas datu pārzinis ir:

* SIA Bite Latvija, reģistrācijas Nr.40003742426, juridiskā adrese: Uriekstes iela 2a-24, Rīga, LV-1005, Latvija; e-pasts: info@bite.lv vai privacy@bite.lv.
* AS “TV Play Baltics”, reģistrācijas Nr.10308880, juridiskā adrese: Peterburi tee 81, Tallina, Harju rajons, EE0014, Igaunija; e-pasts: info@go3.lv.

Personas dati tiek apstrādāti, lai nodrošinātu Go3 Pakalpojumu. Lai nodrošinātu Jums Pakalpojumus, Bitei ir tiesības nodot Jūsu datus saviem sadarbības partnerim – personas datu pārzinim AS “TV Play Baltics” (kas tehniski uztur Go3 platformu), kā arī sadarbības partneriem – personas datu apstrādātājiem, apjomā, kas ir nepieciešams, lai nodrošinātu Jums kvalitatīvu Pakalpojumu un tehnisko atbalstu.

Lai reģistrētos Pakalpojumam un nodrošinātu Pakalpojumu darbību, Jūs nododat Bitei šādus personas datus un informāciju, kas ir pieejama SIA “Bite Latvija” un AS “TV Play Baltics”:

|  |  |  |
| --- | --- | --- |
|  | SIA „BITE Latvija“ | AS „TV Play Baltics“ |
| Abonenta/ lietotāja vārds un uzvārds | ✓ | - |
| Abonenta/ lietotāja telefona numurs, kas norādīts BITE elektronisko sakaru pakalpojuma līgumā vai BITE pieslēguma numurs | ✓ | - |
| Abonenta/ lietotāja kontakttālrunis, kas norādīts reģistrācijas laikā, vai vēlāk Go3 kontā | ✓ | ✓ |
| Abonenta/ lietotāja e-pasta adrese | ✓ | ✓ |
| Informācija par ierīcēm, kas tiek izmantotas Go3 Pakalpojumu lietošanai (sērijas Nr., IMEI kods un citi identifikatori) | ✓ | ✓ |
| IP adrese | ✓ | ✓ |
| Abonenta/ lietotāja pieprasījumi/ sarakste/ iesniegumi | ✓ | - |
| Informācija par izvēlēto TV paku  | ✓ | ✓ |
| Informācija par atlaidēm | ✓ | - |
| Informācija par lietotiem TV pakalpojumiem (skatītais saturs) | ✓ | ✓ |
| Cita informācija, kas ir attiecināma uz TV Pakalpojumiem | ✓ | ✓ |

GO3 Pakalpojuma lietotāja skatītā satura analīze Pakalpojuma ietvaros notiek automātiski, un Bitei ir tiesības ieteikt personalizēto saturu, pamatojoties uz iepriekšējo lietotāja pieredzi, tam lietojot pakalpojumu Tīmekļa vietnē www.go3.lv vai Go3 aplikāciju. Mārketinga aktivitātes, izmantojot Jūsu e-pastu un/ vai telefona numuru tiks veiktas, pamatojoties uz Jūsu tieši dotu piekrišanu.

Pilni datu apstrādes noteikumi ir pieejami Bites Privātuma politikā un GO3 Privātuma politikā, ar ko ir pienākums iepazīties katram lietotājam pirms sākt lietot GO3 Pakalpojumu. Minētie dokumenti ir pieejami www.bite.lv.

Sniedzot Pakalpojumu, Bite apstrādā personas datus tādā apjomā un par tādu laika posmu, kas objektīvi izriet no sniegtā Pakalpojuma būtības un prasībām, kas izriet no normatīvajiem aktiem. Pamatdati, lokācijas dati un pakalpojuma satura dati, kā arī elektronisko sakaru metadati, ieskaitot trafika datus, var tikt apstrādāti, lai nodrošinātu GO3 Pakalpojuma sniegšanu. Datu apstrādes mērķis ir nodrošināt Jums izvēlēto Pakalpojumu, t.sk., Pakalpojumu kvalitāti, tehnisko atbalstu un problēmu risināšanu, ja šādas parādās, kā arī nodrošināt Bites un Pakalpojumu darbības atbilstību normatīvo aktu prasībām. Pamats datu apstrādei ir Jūsu reģistrācija Pakalpojumiem un vēlme tos lietot, kā arī normatīvo prasību izpilde. Datu apstrāde ir Pakalpojuma sniegšanas un Bites pienākumu pret GO3 Pakalpojuma lietotāju izpildes neatņemamā sastāvdaļa; personas datu nenodošana vai pretošanās šādu datu sniegšanai Bitei var būtiski ierobežot vai pat izslēgt iespēju sniegt Pakalpojumu no Bites puses. Vairāk informācijas par personas datu apstrādi, ko veic Bite, ir pieejami Bites Privātuma politikā.

Lai nodrošinātu labāku klientu pieredzi un pilnīgāku Bites pakalpojumu lietošanu, Bitei ir tiesības sazināties ar Jums (pa telefonu, īsziņu, e-pastu, Tīmekļa vietni) par Pakalpojuma administrēšanu, kā arī citiem jautājumiem, kas ir saistīti ar Pakalpojumu lietošanu.

Ja Abonents nav izpildījis saistības, kas izriet no Līguma, Bitei ir tiesības nodot parāda piedziņas izpildi parādu piedziņas komercsabiedrībai.

1. Sociālie tīkli

Pakalpojums dod iespēju publiskot savu profilu, kopīgot saites ar citiem Pakalpojuma lietotājiem un integrēt savas darbības Pakalpojumā ar tām funkcijām, ko sniedz ārēja sociālā tīkla pakalpojums, tostarp, bet ne tikai Facebook, Google+ un Twitter ("Sociālie tīkli"). Izmantojot šo funkciju, tostarp sava profila piesaistīšanu Facebook kontam, var pastāvēt iespēja, ka Jūsu profils ir pieejams plašākai publikai un citiem lietotājiem. Jūs piekrītat, ka Bite nav atbildīga par saturu, kas kopīgots Sociālajos tīklos, un Jūs esat atbildīgi par iepazīšanos ar attiecīgo Sociālo tīklu lietošanas noteikumiem. Ja Jūs izmantojat Sociālos tīklus saistībā ar Pakalpojumu, Jūs piekrītat to neizmantot veidos, kas Bites ieskatā ir uzskatāmi par nepieņemamiem: including (without limitation):

1. aizvainošana, apvainojoši izteikumi, iebiedēšana, atdarināšana un mēstuļu sūtīšana citiem lietotājiem;
2. traucējošu, aizvainojošu, pazemojošu, pornogrāfisku vai neķītru materiālu publicēšana vai izveidošana;
3. izmantošana pretlikumīgiem, netikliem vai kaitīgiem mērķiem; or
4. trešo pušu tiesību pārkāpšana.
5. Tīmekļa vietnē ietvertās saites

Tīmekļa vietne var ietvert saites uz citām tīmekļa vietnēm, ko uztur trešās personas. Bite nepārvalda šādu tīmekļa vietņu saturu un neuzņemas atbildību par zaudējumiem , kas rodas šādu tīmekļa vietņu izmantošanas rezultātā.

1. Kompetentā tiesa un piemērojamie tiesību akti

Šie Noteikumi un potenciālie strīdi vai prasības, kas izriet no vai rodas saistībā ar to saturu (ieskaitot ārpuslīgumiskus strīdus un prasījumus) tiek risināti Latvijas Republikas tiesību aktos noteiktajā kārtībā.

Ja starp Biti un lietotāju rodas strīds, puses mēģina to risināt pārrunu ceļā. Ja puses nepanāk vienošanos, strīds var tikt nodots izskatīšanai Patērētāju tiesību aizsardzības centram. Puses patur tiesības risināt strīdu Latvijas tiesās pēc piekritības. Ja Jums rodas kādas problēmas saistībā ar tiešsaistē iegādātiem produktiem vai pakalpojumiem, jūs varat iesniegt sūdzību <http://ec.europa.eu/odr> un lūgt tās izskatīšanu neatkarīgā strīdu risināšanas iestādē, kā arī iesniegt sūdzību Patērētāju tiesību aizsardzības centrā (www.ptac.gov.lv).

1. Grozījumi

Bite patur tiesības jebkurā brīdī vienpusēji grozīt vai papildināt šos Noteikumus, veicot izmaiņas Tīmekļa vietnē, saistībā ar autortiesību aizsardzības apsvērumiem, Līgumā noteiktām saistībām, kompetentu iestāžu lēmumiem, izmaiņām tiesību aktos vai komerciāliem apsvērumiem utt.

Ikreiz, kad tiek veikti kādi būtiski grozījumi/papildinājumi Noteikumos, Jūs tiksiet informēts par šādām izmaiņām elektroniski un/vai publicējot attiecīgu ziņojumu Tīmekļa vietnes kontā, un/ vai ar īsziņu palīdzību, un / vai sūtot paziņojumu ikmēneša rēķinā vismaz vienu (1) mēnesi pirms šādu izmaiņu/papildinājumu stāšanās spēkā. Jebkādu grozījumu/papildinājumu gadījumā, Jūs varat izbeigt Līgumu, iesniedzot par to paziņojumu vismaz piecas (5) dienas pirms šādu izmaiņu spēkā stāšanās dienas, ja šādas izmaiņas pasliktina Jūsu stāvokli. Gadījumā, ja Jūs neizbeidzat Līgumu saskaņā ar šī punkta noteikumiem, tiks uzskatīts, ka Jūs esat piekrituši veiktajiem grozījumiem/papildinājumiem.

1. Nodošana

Līgums ir spēkā tikai attiecībā uz konkrēto lietotāju un nevar tikt pilnībā vai kādā tā daļā nodots kādai trešajai personai. Bitei ir tiesības nodot šo Līgumu pilnībā vai kādu tā daļu kādai trešajai personai, nodrošinot tādas pašas garantijas, ko paredz šie Noteikumi.

1. Līguma neatņemamas sastāvdaļas

Šie Go3 līguma noteikumi kopā ar Bites Privātuma politiku un Go3 Sīkdatņu politiku ir uzskatāms par līgumu. Apstiprinot šos Go3 līguma noteikumus, Jūs apstiprināt, ka sniedzat par sevi patiesu informāciju, kā arī rīkojaties savā vārdā.

Ja jūs esat noslēdzis atsevišķu līgumu ar BITE un Jums ir noteikti citi nosacījumi, kas atšķiras no šiem Noteikumiem, tad priekšroka tiek dota atsevišķā līguma nosacījumiem.

1. Nepārvarama vara

Bite nav atbildīga par Tīmekļa vietnes darbības vai Pakalpojuma sniegšanas traucējumiem, nepieejamību, vai kļūmēm, vai šo GO3 līguma noteikumu izpildes kavējumiem, ja šādi izpildes kavējumi, nepieejamība vai kļūmes ir ārpus Bites kontroles.

1. Spēkā neesamība

Ja kāds šī Līguma noteikums zaudē spēku vai nav izpildāms, tas nekādā veidā neietekmē pārējo Līguma noteikumu spēkā esamību un piemērošanu, un šāds noteikums tiek piemērots tiesību aktos pieļaujamajā apmērā.

1. Kontaktinformācija

Ja Jums ir nepieciešama informācija vai radušies jautājumi par Tīmekļa vietnes izmantošanu, lūdzu, sazinieties ar Biti elektroniski, izmantojot e-pasta adresi: info@bite.lv, vai zvanot uz Bites Klientu apkalpošanas centru pa tālruni 1601, vai jebkurā Bites salonā.

Šie GO3 līguma noteikumi stājas spēkā 2020. gada 17.februāri.